AIŠKINAMASIS RAŠTAS

Dėl Molėtų rajono savivaldybės finansinės paramos jaunoms šeimoms pirmajam būstui įsigyti teikimo tvarkos aprašo patvirtinimo

1. Parengto tarybos sprendimo projekto tikslai ir uždaviniai:

Parengto sprendimo projekto tikslas – pripažinti netekusiu galios Molėtų rajono savivaldybės tarybos 2018 m. birželio 28 d. sprendimą Nr. B1-153 „Dėl Molėtų rajono savivaldybės finansinės paskatos jaunoms šeimoms pirmajam būstui įsigyti teikimo tvarkos aprašo patvirtinimo“ su visais pakeitimais ir papildymais ir patvirtinti Molėtų rajono savivaldybės finansinės paramos jaunoms šeimoms pirmajam būstui įsigyti teikimo tvarkos aprašą (toliau - Aprašas).

1. Siūlomos teisinio reguliavimo nuostatos:

Šiuo sprendimu siūloma patvirtinti Aprašą, kuris nustato finansinės paramos jaunoms šeimoms, įsigyjančioms pirmąjį būstą Molėtų rajono savivaldybės teritorijoje teikimo sąlygas, tvarką ir jos finansavimą.

1. Laukiami rezultatai:

Patvirtintas Aprašas bus suderintas su šiuo metu galiojančiais teisės aktais.

4. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Molėtų rajono savivaldybės taryba 2018 m. birželio 28 d. sprendimu Nr. B1-153 „Dėl Molėtų rajono savivaldybės finansinės paskatos jaunoms šeimoms pirmajam būstui įsigyti teikimo tvarkos aprašo patvirtinimo“ patvirtino Molėtų rajono savivaldybės finansinės paskatos jaunoms šeimoms pirmajam būstui įsigyti teikimo tvarkos aprašą. Minėtas aprašas buvo keletą kartų pakeistas dėl finansavimo sąlygų pakeitimo, taip pat, atsižvelgus į Įstatymo nuostatas, buvo pakeistas aprašo pavadinimas ir aprašo turinys – žodis „paskata“ pakeistas į žodį „parama“. Pakeitus aprašą, iškyla problemos rengiant kitus dokumentus, kuriuose reikia nurodyti aprašo pavadinimą.